Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 269/14/8803	Košice II, 3.12.2014
EEČ : 2-64-521-2014

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX za prečin úverového podvodu formou spolupáchateľstva podľa § 20 k § 222 ods. 1 Trestného zákona,
ktorého sa mal dopustiť na tom skutkovom základe, že

- d¨ľa 09.08.2013 po predch¨˘dzaj¨˛cej vz¨˘jomnej dohode s XXXXX, v Košiciach v predajni OD XXXXX XXXXX XXXXX uzatvoril so spoločnosťou XXXXX, a.s. Úverovú zmluvu XXXXX predmetom ktorej bol bezúčelový revolvingový úver vo výške 500,- EUR, ktorý sa zaviazal splatiť v sume 4 % z dlžnej sumy mesačne, pričom doposiaľ uhradil sumu vo výške 4,- EUR a pri uzatváraní uvedenej zmluvy s vedomím XXXXX a v jeho prítomnosti uviedol ako zdroj svojho príjmu invalidný dôchodok vo výške 240,- EUR, hoci takýto príjem nikdy nemal a invalidný dôchodok nepoberá a po vydaní kreditnej karty túto najprv použil XXXXX v ten istý de¨ľ na n¨˘kup pre svoju potrebu v sume 250,- EUR v z¨˘ložni XXXXX, XXXXX a za potraviny ktoré pre seba nakúpil  obv. XXXXX, čím takto svojím konaním spôsobili spoločnosti XXXXX a.s. XXXXX škodu v celkovej výške 652,48,-  €.

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Okresného riaditeľstva PZ v Košiciach, Odbor kriminálnej polície, XXXXX, sp. zn. XXXXX zo d¨ľa 28.04.2014, bolo podľa § 199 ods. 1 Trestného poriadku začaté trestné stíhanie a súčasne  podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného zákona, na tom skutkovom základe, ako je to uvedené v predmetnom uznesení.

	Po skončení skráteného vyšetrovania predložil vyšetrovateľ Okresného riaditeľstva PZ, Odboru kriminálnej polície, XXXXX na tunajšiu prokuratúru súvisiaci spisový materiál spolu s návrhom na zastavenie trestného stíhania podľa § 215 ods. 1 písm. d) Trestného poriadku  s poukazom na § 9 ods. 1 písm. d) Trestného poriadku, pretože je trestné stíhanie neprípustné proti tomu, kto zomrel alebo bol vyhlásený za mŕtveho. 

Preskúmaním uvedeného návrhu i celého vyšetrovacieho spisu som v rámci prokurátorského dozoru vykonávaného v prípravnom konaní dospela k rovnakému právnemu záveru na odôvodnenosť zastaviť trestné stíhanie voči obvinenému XXXXX.

	Z výsledkov dokazovania vykonaného v prípravnom konaní bolo zistené a preukázané, že konaním obvineného XXXXX došlo k naplneniu pojmových znakov skutkovej podstaty prečinu úverového podvodu formou spolupáchateľstva podľa § 20 k § 222 ods. 1 Trestného zákona, a teda menovaný sa dopustil skutku na tom skutkovom základe, ako je to uvedené vo výrokovej časti tohto uznesenia. Obvinený XXXXX sa k spáchaniu trestného činu priznal v celom rozsahu. Jeho priznanie korešponduje s výpoveďou splnomocnenca poškodenej spoločnosti XXXXX a svedka XXXXX, ako aj vo veci zabezpečenými listinnými dôkazmi.  

V priebehu skráteného vyšetrovania bolo zistené, že obvinený XXXXX d¨ľa 10.06.2014 zomrel.  O tejto skutočnosti svedčí úmrtný list vydaný matričným úradom XXXXX d¨ľa 12.06.2014.
	
	Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté, nemožno v ¨ľom pokračovať a musí byť zastavené proti tomu, kto zomrel alebo bol vyhlásený za mŕtveho. 	

Podľa § 215 ods. 1 písm. d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Vzhľadom na vyššie konštatované bolo jednoznačne preukázané, že obvinený XXXXX d¨ľa 10.06.2014 zomrel, a preto bolo potrebn¨¦ rozhodn¨˛ť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stela Vasiľová
prokurátorka